Απόφαση του Γενικού Δικαστηρίου της 7ης Σεπτεμβρίου 2022 – KL κατά ΕΤΕπ
(Υπόθεση T-751/20) 1
(Υπαλληλική υπόθεση – Προσωπικό της ΕΤΕπ – Αναρρωτική άδεια – Απόρριψη ιατρικών πιστοποιητικών – Αδικαιολόγητες απουσίες – Προσφυγή ακυρώσεως και αγωγή αποζημιώσεως)
Γλώσσα διαδικασίας: η γαλλική
Διάδικοι
Προσφεύγων-ενάγων: KL (εκπρόσωποι: L. Levi και A. Champetier, δικηγόροι)
Καθής-εναγόμενη: Ευρωπαϊκή Τράπεζα Επενδύσεων (εκπρόσωποι: G. Faedo και I. Zanin, επικουρούμενοι από την A. Duron, δικηγόρο)
Αντικείμενο
Με την ασκηθείσα βάσει του άρθρου 270 ΣΛΕΕ, σε συνδυασμό με το άρθρο 50α του Οργανισμού του Δικαστηρίου της Ευρωπαϊκής Ένωσης, προσφυγή-αγωγή ο προσφεύγων-ενάγων ζητεί, αφενός, την ακύρωση της απόφασης της 18ης Μαΐου 2020 με την οποία η Ευρωπαϊκή Τράπεζα Επενδύσεων (ΕΤΕπ) απέρριψε τα ιατρικά πιστοποιητικά που ο ίδιος είχε υποβάλει για να δικαιολογήσει τις απουσίες του από 18 Μαρτίου έως 18 Απριλίου και από 20 Απριλίου έως 20 Μαΐου 2020 δυνάμει του άρθρου 3.3 του παραρτήματος X των διοικητικών διατάξεων που εφαρμόζονται στο προσωπικό της ΕΤΕπ, οι οποίες εκδόθηκαν σε εκτέλεση του κανονισμού του προσωπικού της ΕΤΕπ, και, αφετέρου, την αποκατάσταση της ζημίας που υπέστη συνεπεία των ως άνω αποφάσεων.
Διατακτικό
Το Γενικό Δικαστήριο αποφασίζει:
1)    Ακυρώνει την απόφαση της 18ης Μαΐου 2020 με την οποία η Ευρωπαϊκή Τράπεζα Επενδύσεων (ΕΤΕπ) απέρριψε τα ιατρικά πιστοποιητικά που υπέβαλε ο KL για να δικαιολογήσει τις απουσίες του από 18 Μαρτίου έως 18 Απριλίου και από 20 Απριλίου έως 20 Μαΐου 2020 δυνάμει του άρθρου 3.3 του παραρτήματος X των διοικητικών διατάξεων που εφαρμόζονται στο προσωπικό της ΕΤΕπ, οι οποίες εκδόθηκαν σε εκτέλεση του κανονισμού του προσωπικού της ΕΤΕπ.
2)    Απορρίπτει την προσφυγή-αγωγή κατά τα λοιπά.
3)    Καταδικάζει την ΕΤΕπ στα δικαστικά έξοδα.
____________
1 EE C 53 της 15.2.2021.